REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/96-23

20. april 2023. godine

B e o g r a d

ZAPISNIK

21. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 20. APRILA 2023. GODINE

Sednica je počela u 16,00 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica, Miroslav Kondić, Svetlana Milijić, Nikola Radosavljević, Aleksandra Tomić, Tijana Davidovac, Nenad Mitrović, Nebojša Zelenović, Dragan M. Marković i Rozalija Ekres.

Sednici su prisustvovali zamenici članova Odbora: Snežana Paunović (zamenik Dušana Bajatovića), Dalibor Jekić (zamenik Vladimira Obradovića) i Zoran Zečević (zamenik Bojane Bukumirović).

Sednici nisu prisustvovali članovi Odbora: Veroljub Stevanović, Miroslav Aleksić, Vojislav Vujić, niti njihovi zamenici.

Sednici je prisustvovao i narodni poslanik Đorđe Đorđić.

Sednici su prisustvovali i Aleksandar Simović, viši savetnik iz Uprave za javni dug, i Milan Aleksić, pomoćnik ministra Ministarstva rudarstva i energetike.

Na predlog predsednika, Odbor je, većinom glasova (11 glasova za), utvrdio sledeći

D n e v n i r e d :

 1. Razmatranje Predloga zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva „Elektromreža Srbije“, Beograd (projekat "Transbalkanski koridor za prenos električne energije, sekcija 4 - 2x400 kV DV Bajina Bašta (RS) - Pljevlja (ME) - Višegrad (BiH)"), koji je podnela Vlada (broj 011-635/23 od 31. marta 2023. godine), u načelu;

 2. Razmatranje Predloga zakona o potvrđivanju Ugovora o garanciji Zajam za likvidnost EPS-a između Republike Srbije i Evropske banke za obnovu i razvoj, koji je podnela Vlada (broj 011-629/23 od 31. marta 2023. godine).

Predsednik je predložio, a Odbor je, većinom glasova (11 glasova za), prihvatio predlog da se radi efikasnijeg rada Odbora, o svim tačkama dnevnog reda obavi zajednički načelni i jedinstveni pretres, u skladu sa članom 76. Poslovnika NS, s tim da će se izjašnjavati o svakoj tački pojedinačno.

**1 I 2. TAČKA DNEVNOG REDA: ZAJEDNIČKI NAČELNI I JEDINSTVENI PRETRES**

Aleksandar Simović, iz Uprave za javni dug, je ukratko obrazložio Predlog zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva „Elektromreža Srbije“, Beograd (projekat "Transbalkanski koridor za prenos električne energije, sekcija 4 - 2x400 kV DV Bajina Bašta (RS) - Pljevlja (ME) - Višegrad (BiH)"), navodeći da je zajam za ovaj projekat već predviđen Zakonom o budžetu za 2022. i 2023. godinu, kao i da je neophodno davanje garancije od strane Republike Srbije kako bi zajam bio važeći.

Obrazlažući Predlog zakona o potvrđivanju Ugovora o garanciji Zajam za likvidnost EPS-a između Republike Srbije i Evropske banke za obnovu i razvoj, Aleksandar Simović naveo je takođe da je ovaj zakon predviđen Zakonom o budžetu za 2023. godinu, da je iznos zajma je 300 miliona evra, kao i da je za važenje zajma neophodno davanje garancije od strane Republike Srbije.

U diskusiji su učestvovali: Zoran Zečević, Dalibor Jekić, Nenad Mitrović i Veroljub Arsić.

**PRVA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, većinom glasova (10 za, 4 protiv), odlučio da predloži Narodnoj skupštini da prihvati Predlog zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva „Elektromreža Srbije“, Beograd (projekat "Transbalkanski koridor za prenos električne energije, sekcija 4 - 2x400 kV DV Bajina Bašta (RS) - Pljevlja (ME) - Višegrad (BiH)"), u načelu.

Za izvestioca Odbora na sednici Narodne skupštine određen je Veroljub Arsić, predsednik Odbora.

**DRUGA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, većinom glasova (10 za, 3 protiv), odlučio da predloži Narodnoj skupštini da prihvati Predlog zakona o potvrđivanju Ugovora o garanciji Zajam za likvidnost EPS-a između Republike Srbije i Evropske banke za obnovu i razvoj.

Za izvestioca Odbora na sednici Narodne skupštine određen je Veroljub Arsić, predsednik Odbora.

Sednica je završena u 16,35 časova.

Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić